Blaze7451/Wiki-th-20250601 huggingface dataset:
บางกอกแดนเจอรัส

บางกอกแดนเจอรัส (Bangkok Dangerous) เป็นภาพยนตร์ที่กำกับโดย พี่น้องแปง ได้แก่- บางกอกแดนเจอรัส (ภาพยนตร์ปี พ.ศ. 2543) หรือ เพชฌฆาตเงียบ อันตราย นำแสดงโดย ปวริศร์ มงคลพิสิฐ, เปรมสินี รัตนโสภา, ภัทรวรินทร์ ทิมกุล และพิเศก อินทรครรชิต- บางกอกแดนเจอรัส (ภาพยนตร์ปี พ.ศ. 2551) หรือ ฮีโร่ เพชฌฆาต ล่าข้ามโลก นำแสดงโดย นิโคลัส เคจ, ชาคริต แย้มนาม, หยาง ไฉ่หนี และปานวาด เหมมณี
แม่แบบ:เหตุการณ์ปัจจุบัน/2552 มิถุนายน 12

* อินเดียถอนกำลังทหารออกจากเมืองต่าง ๆ ในแคว้นแคชเมียร์ เป็นครั้งแรกในรอบ 20 ปี  (เดอะ ไทมส์)  (ยูพีไอ) - คณะมนตรีความมั่นคงแห่งสหประชาชาติมีมติเป็นเอกฉันท์ให้ต่ออายุการคว่ำบาตรต่อเกาหลีเหนือ เนื่องมาจากโครงการทดลองนิวเคลียร์และขีปนาวุธ  (สหประชาชาติ)  (บีบีซี)- สถานีโทรทัศน์ในสหรัฐอเมริกา ได้เปลี่ยนจากระบบอนาล็อกมาเป็นระบบดิจิตอลอย่างสมบูรณ์แล้ว  (เดอะ วอชิงตัน ไทมส์)
}
เบอร์แบงก์

ทิวทัศน์เมืองเบอร์แบงก์
เบอร์แบงก์ (Burbank) เป็นเมืองที่อยู่ทางตอนเหนือในลอสแอนเจลิสในรัฐแคลิฟอร์เนีย ซึ่งมีประชากรอยู่ประมาณ 103,340 คนในปี ค.ศ. 2010 ซึ่งเมืองเบอร์แบงก์นั้นได้ชื่อว่าเป็น "เมืองหลวงในด้านสื่อของโลก" ("Media Capital of the World") เนื่องจากเป็นที่ตั้งสำนักงานของบริษัทด้านสื่อหลายแห่ง ได้แก่ เดอะวอลต์ดิสนีย์ วอร์เนอร์บราเธอร์ส มาร์เวลสตูดิโอส์ การ์ตูนเน็ตเวิร์ค เอ็นบีซี พีบีเอส เป็นต้น 
โดยชื่อเมืองนั้นได้ตั้งตาม ดร.เดวิด เบอร์แบงก์ ทันตแพทย์ผู้บุกเบิกงานอสังหาริมทรัพย์รวมไปถึงผู้ก่อตั้งโรงละครเบอร์แบงก์

**อ้างอิง**

**แหล่งข้อมูลอื่น**
  เว็บไซต์เมืองเบอร์แบงก์
หมวดหมู่:เมืองในเทศมณฑลลอสแอนเจลิส
บัวแต่งโค้ง

บัวแต่งโค้ง (archivolt) คือบัวหรือแถบที่ใช้ตกแต่งตามทรงโค้งที่เว้าเข้าไปในตัวอาคารที่อาจจะอยู่เหนือประตูหรือหน้าต่าง  เป็นคำที่มาจากภาษาอิตาลีหรือฝรั่งเศสที่แปลว่าโค้งหรือเพดานโค้ง

**อ้างอิง**

**แหล่งข้อมูลอื่น**
 บัวแต่งโค้ง
หมวดหมู่:ส่วนประกอบของสิ่งก่อสร้าง
หมวดหมู่:สถาปัตยกรรมคริสต์ศาสนสถาน
บางกอกแดนเจอรัส เพชฌฆาตเงียบ อันตราย

บางกอกแดนเจอรัส เพชฌฆาตเงียบ อันตราย เป็นภาพยนตร์ไทยที่เขียนบทและกำกับโดยออกไซด์ แปงและแดนนี แปง อำนวยการสร้างโดยฟิล์มบางกอกและบีอีซี-เทโร เอนเตอร์เทนเมนท์ เป็นผลงานชิ้นแรกในนามพี่น้องแปง  ออกฉายครั้งแรกในประเทศไทยเมื่อ พ.ศ. 2542 และเข้าฉายอีกครั้งเมื่อปลายปี พ.ศ. 2543  เนื้อเรื่องกล่าวถึงชีวิตของมือปืนที่เป็นใบ้และหูหนวก
ภาพยนตร์ได้รับรางวัลภาพยนตร์ยอดเยี่ยม รางวัลผู้กำกับยอดเยี่ยม บทภาพยนตร์ยอดเยี่ยม กำกับภาพ ลำดับภาพ รางวัลชมรมวิจารณ์บันเทิง ประจำปี พ.ศ. 2543 ส่วนนักแสดงนำคือ ภัทรวรินทร์ ทิมกุล ปวริศร์ มงคลพิสิฐ ชัยชาญ นิ่มพูลสวัสดิ์ ได้รับทั้งรางวัลนักแสดงนำชาย นักแสดงนำหญิง นักแสดงประกอบชาย นักแสดงประกอบหญิง รางวัลภาพยนตร์แห่งชาติ สุพรรณหงส์ และชมรมวิจารณ์บันเทิง
ภาพยนตร์ได้รับความชื่นชมในการฉายในต่างประเทศ จนได้รับการติดต่อซื้อลิขสิทธิ์จากบริษัท Saturn Films ของนิโคลัส เคจ และประกาศถึงแผนการนำกลับมาสร้างใหม่ ในเทศกาลภาพยนตร์นานาชาติเมืองคานส์ ประจำปี 2006 โดยให้พี่น้องแปงเป็นผู้กำกับ และนิโคลัส เคจ เป็นนักแสดงนำ ภาพยนตร์ฉบับสร้างใหม่ออกฉายในปี พ.ศ. 2552 ในชื่อ Bangkok Dangerous ในประเทศไทยใช้ชื่อว่า ฮีโร่ เพชฌฆาต ล่าข้ามโลก

**นักแสดงนำ**
ปวริศร์ มงคลพิสิฐ รับบท ก้อง
*เปรมสินี รัตนโสภา รับบท ฝน
*ภัทรวรินทร์ ทิมกุล รับบท ออม
*พิเศก อินทรครรชิต รับบท โจ

**อ้างอิง**

**แหล่งข้อมูลอื่น**
  บางกอก แดนเจอรัส เพชฌฆาตเงียบ อันตราย (2543)
*title=Bangkok Dangerous
*title=บางกอกแดนเจอรัส เพชฌฆาตเงียบอันตราย- title=เพชฌฆาตเงียบ อันตราย (2000)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2543
หมวดหมู่:ภาพยนตร์ที่กำกับโดย พี่น้องแปง
หมวดหมู่:ภาพยนตร์ที่มีฉากในประเทศไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ระทึกขวัญไทย
แบร์น

แบร์น (Berne; Bern) หรือ เบิร์น (Bern) เป็นเมืองหลวงโดยพฤตินัยของประเทศสวิตเซอร์แลนด์ เทศบาลกรุงแบร์นมีประชากรราว 140,000 คน (ปี ค.ศ. 2019) ถือเป็นเมืองที่มีประชากรมากเป็นอันดับ 5 ของประเทศ หากรวมปริมณฑลจะมีประชากรราว 6.6 แสนคน นอกจากนี้ กรุงแบร์นยังเป็นเมืองหลวงของรัฐที่มีชื่อเดียวกัน คือรัฐแบร์น ซึ่งเป็นรัฐที่มีประชากรมากเป็นอันดับสองของประเทศ ภาษาทางการในกรุงแบร์นคือภาษาเยอรมัน ภาษาพูดทั่วไปในกรุงแบร์นคือภาษาเยอรมันสำเนียงสวิส กรุงแบร์นเป็นที่ตั้งของทำเนียบรัฐบาลกลางแห่งสมาพันธรัฐสวิส
ใน ค.ศ. 1983 เขตเมืองเก่ากรุงแบร์นถูกขึ้นทะเบียนเป็นมรดกโลกโดยยูเนสโก กรุงแบร์นยังถูกอันดับโดยสถาบัน ECA International ให้เป็นเมืองน่าอยู่ที่สุดของยุโรปในปี ค.ศ. 2019 - 2020 ควบคู่กับกรุงโคเปนเฮเกน
แบร์นถูกก่อตั้งโดยดยุกแบร์โทลด์ที่ 5 แห่งเซริงเงิน ในปี ค.ศ. 1191 แต่เมื่อดยุกแบรชโทลด์เสียชีวิตและไม่มีทายาทสืบทอด แบร์นก็ได้รับสถานะเป็นเสรีนครจักรวรรดิโดยจักรพรรดิฟรีดริชที่ 2 แห่งโรมันอันศักดิ์สิทธิ์ แบร์นเข้าร่วมสมาพันธรัฐสวิสในปี ค.ศ. 1353 ถือเป็นรัฐลำดับที่ 9 ที่เข้าร่วมสมาพันธ์

**ศัพท์มูลวิทยา**
ไฟล์:Bern 2.jpg|280px|thumb|ทัศนียภาพของกรุงแบร์นริมแม่น้ำอาเร
ที่มาของชื่อ "แบร์น" นั้นไม่เป็นที่ชัดเจน เรื่องเล่าพื้นเมืองระบุว่าที่มาของชื่อมาจากการที่ดยุกแบร์โทลด์ที่ 5 แห่งเซริงเงิน (Berthold V. von Zähringen) ผู้ก่อตั้งเมืองแบร์น ประสงค์จะตั้งชื่อเมืองเป็นชื่อสัตว์ตัวแรกที่เขาพบระหว่างล่า และสัตว์ตัวนั้นก็คือหมี ซึ่งในภาษาเยอรมันออกเสียงว่า "แบร์" (Bär) บ้างก็บอกว่า ชื่อเมืองนี้ถูกตั้งตามชื่อเมืองเวโรนาในอิตาลี ซึ่งตอนนั้นมีชื่อเรียกในภาษาเยอรมันบนว่า "แบร์น" อย่างไรก็ตาม การศึกษาแผ่นเหล็กโกบันนุส (Gobannus tablet) ในปีค.ศ. 1980 ทำให้มีสมมติฐานใหม่ว่า ชื่อแบร์นอาจเป็นคำเรียกของชาวเคลต์ว่า "แบร์นา" (Berna) ที่มีความหมายว่าร่อง

**ภูมิอากาศ**

**อ้างอิง**

**แหล่งข้อมูลอื่น**
  City of Berne-  GIS City of Berne date=2007-09-28 -  Berne Public Transportation Website (BernMobil)
หมวดหมู่:เมืองหลวงในทวีปยุโรป
หมวดหมู่:เมืองในประเทศสวิตเซอร์แลนด์
หมวดหมู่:เสรีนครจักรวรรดิ
หมวดหมู่:แหล่งมรดกโลกในประเทศสวิตเซอร์แลนด์
หมวดหมู่:เทศบาลในรัฐแบร์น
หมวดหมู่:สถานที่ที่มีประชากรในรัฐแบร์น
สี่พยัคฆ์พิทักษ์มังกร

สี่พยัคฆ์พิทักษ์มังกร (天下第一, The Royal Swordsmen) เป็นภาพยนตร์จีนแนวกำลังภายในออนแอร์ในประเทศจีนครั้งแรกตั้งแต่ปี ค.ศ. 2004 และออนแอร์ในประเทศไทยทางช่อง ทรู เอเชียน ซีรีส์ ช่อง 22 ของ ทรู วิชั่นส์ ตั้งแต่ วันจันทร์ ที่ 4 พฤษภาคม ที่ผ่านมาโดยเนื้อเรื่องเล่าย้อนไปถึงช่วงสมัยกลาง ราชวงศ์หมิง เมื่อพระปิตุลา (อา) ขององค์ จักรพรรดิ ชื่อว่า เสินโหวใจเหล็ก ได้ฝึกลูกบุญธรรมทั้ง 4 คนให้เป็นจอมยุทธ์ผู้มีฝีมือสูงส่งเพื่อไว้ต่อกรกับ เฉาเจิ้งฉุน หัวหน้าขันทีตัวร้ายผู้มีวรยุทธ์สูงแต่พวกเขาหารู้ไม่ว่าพวกเขาได้กลายเป็นหมากของเสินโหวในการกำจัดคู่แข่ง
+ เรื่องย่อ: 4 พยัคฆ์ พิทักษ์มังกร
สมัยราชวงศ์หมิง เถี่ยตานเสินโหวเสด็จอาฮ่องเต้องค์ปัจจุบันได้รับพระราชบัญชาจากฮ่องเต้พระองค์ก่อนให้สร้างคุ้มพิทักษ์มังกรขึ้นเพื่อเก็บรักษาพระสุพรรณบัฏและกระบี่อาญาสิทธิ์ฮ่องเต้ โดยมีสิทธิและอำนาจเหนือขุนนางข้าราชการในราชสำนัก เถี่ยตานเสินโหวมีองครักษ์สี่คนได้แก่ เทียน, ตี้, เสียน, หวง
- เทียน หรือ ต้วนเทียนหยาเป็นคนสุขุมเยือกเย็น ได้รับการเลี้ยงดูจากเถี่ยตานเสินโหวมาตั้งแต่ยังเล็ก โดยได้สำเร็จวิชานินจาจากแดนอาทิตย์อุทัยและเพลงกระบี่มายา วรยุทธลึกล้ำยากจะหาผู้ใดเทียบเทียม จากนั้นก็เข้าสู่คุ้มพิทักษ์มังกร
- ตี้ หรือ กุยไห่อี้เตาเป็นคนหยิ่งทรนง พูดน้อย เก็บเนื้อเก็บตัว ในสมัยที่กุยไห่อี้เตายังเล็กอยู่นั้น กุยไห่ไป่เลี่ยนพ่อของเขาถูกคนฆ่าตาย กุยไห่อี้เตาสาบานว่าจะล้างแค้นให้พ่อให้ได้ ดังนั้นจึงฝึกเพลงดาบจนสำเร็จ สามารถฆ่าคนภายใน คมดาบเดียว
- เสียน หรือ ไห่ถังหน้าตาหมดจดงดงาม เฉลียวฉลาด เป็นหมอดูที่ล่วงรู้เรื่องราวทุกอย่าง ปกติชอบแต่งตัวเป็นชาย ก่อตั้งหมู่บ้านเอกอุขึ้นมาเพื่อเก็บรวบรวมข่าวสารต่าง ๆ ในยุทธภพ รวมทั้งยังเป็นที่ชุมนุมของผู้ที่มีความรู้ความสามารถอีกด้วย ไม่ว่าจะเป็นหมอเทวดา นักสืบเทวดา ต่างก็เข้ากับหมู่บ้านเอกอุแห่งนี้ด้วย
- หวง หรือ เฉิงซื่อเฟยเดิมทีเป็นเพียงชาวบ้านธรรมดาคนหนึ่งเท่านั้น เป็นคนขี้เล่น ไม่ยึดติดและไม่ชอบใฝ่หาความรู้ใส่ตัวแต่อย่างใด ทว่าเป็นคนที่มีสติปัญญาเฉียบแหลม ด้วยวาสนาของเฉิงซื่อเฟย ทำให้ได้เป็นศิษย์ของกู่ซันทงซึ่งมีฉายาว่าจอมซุกซน ทุกครั้งที่เขาใช้วิชากายทอง ร่างกายของเขาก็จะกลายเป็นสีทอง รูปร่างจะสูงถึงเจ็ดศอก พละกำลังมหาศาล หอกดาบฟันแทงไม่เข้า
ศัตรูตัวฉกาจของคุ้มพิทักษ์มังกรก็คือมหาขันทีเฉาเจิ้งชุน มหาขันทีเฉาเจิ้งชุนมักใหญ่ใฝ่สูง สมคบคิดกับต่างชาติล้มราชสำนัก ซ่องสุมกำลังคน สมคบกับขุนนางที่ฉ้อราษฎร์บังหลวง ทำความเลวทุกอย่าง ต้วนเจิ้งชุนไม่กินเส้นกับเสินโหว โดยจ้องหาโอกาสที่จะกำจัดเสินโหวและทำลายล้างคุ้มพิทักษ์มังกรให้ได้
+ นักแสดง : 4 พยัคฆ์ พิทักษ์มังกร
- กัวจิ้นอัน รับบทเป็น เฉิงซื่อเฟย พยัคฆ์จอมทะเล้น 1 ใน 4 พยัคฆ์ ผู้สืบทอดสุดยอดวิชาจากเจ้ากู่ซันทง สุดยอดเคล็ดวิชากายทอง
- หลีหย่าเผิง รับบทเป็น ต้วนเทียนหยา พยัคฆ์ดาบซามูไร พยัคฆ์ตัวที่ 2 สุขุมเยือกเย็น สำเร็จเคล็ดวิชาจากแดนอาทิตย์อุทัย
- ฮั่วเจี้ยนหัว รับบทเป็น กุยไห่อี้เตา พยัคฆ์ผู้เดียวดาย พยัคฆ์ตัวที่ 3 นิสัยทะนงตัวเคล็ดวิชาพิชิตศัตรูในดาบเดียว
- เย่ชวน รับบทเป็น ไห่ถังพยัคฆ์เจ้าสำอาง 1 ใน 4 พยัคฆ์ ตัวที่ 4 หน้าตางดงาม เฉลียวฉลาด คาดการณ์แม่นยำ
หมวดหมู่:ละครโทรทัศน์จีน
หมวดหมู่:ละครโทรทัศน์ไต้หวัน
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องทีวีบี
หมวดหมู่:ละครโทรทัศน์จีนในปี พ.ศ. 2547
หมวดหมู่:ละครโทรทัศน์ไต้หวันในปี พ.ศ. 2547
หมวดหมู่:ละครโทรทัศน์ฮ่องกงในปี พ.ศ. 2547
ปาวา

ปาวา  (Pava) คือเมืองโบราณในสมัยพุทธกาล เคยเป็นเมืองหลวง 1 ใน 2 เมืองหลวงของเจ้ามัลลกษัตริย์แห่งแควันมัลละ 1 ใน 16 มหาชนบทในสมัยพุทธกาล ปาวาตามที่ปรากฏเรื่องราวในคัมภีร์ทางพระพุทธศาสนานั้นเป็นเมืองที่พระพุทธเจ้าเคยเสด็จผ่านเมื่อคราวเสด็จจากเมืองเวสาลีไปยังกุสินารา เพื่อเสด็จดับขันธปรินิพพาน โดยพระพุทธเจ้าได้แวะพักที่ป่ามะม่วงของนายจุนทะเพื่อฉลองศรัทธาเสวยอาหารมื้อสุดท้ายของพระองค์ที่นายจุนทะกัมมารบุตร (นายจุนทะบุตรของนายช่างทอง) จัดถวาย
ปัจจุบันเมืองปาวาเป็นโบราณสถาน ตั้งอยู่ 15 กิโลเมตรทางตะวันออกของกุสินารา ในรัฐอุตตรประเทศ ประเทศอินเดีย

**ความสำคัญ**
จุนทะสถูป สถูปโบราณที่สร้างขึ้นเพื่อระลึกถึงสถานที่เสวยพระกระยาหารมื้อสุดท้ายของพระพุทธเจ้า
พระพุทธเจ้าได้เสด็จผ่านเมืองแห่งนี้เพื่อไปยังสาลวโนทยาน เมืองกุสินารา โดยได้แวะพักที่ป่ามะม่วงของนายจุนทะและรับฉลองศรัทธาด้วยสุกรมัทวะตามรับสั่งของพระองค์ เป็นพระกระยาหารมื้อสุดท้าย หลังจากพระองค์เสร็จภัตตกิจ พระองค์ได้ประชวรลงปักขันธิกาพาธอย่างหนัก ทรงสั่งให้นายจุนทะนำสุกรมัทวะไปฝังไว้ ณ บ่อน้ำ (ซึ่งบ่อนี้ยังปรากฏมาจนปัจจุบัน)  หลังจากอนุโมทนาทานแล้ว ได้เสด็จไปยังเมืองกุสินาราโดยแวะที่กกุธารนทีระหว่างทาง
หลังพุทธปรินิพพาน เมืองปาวาได้รับส่วนแบ่ง 1 ใน 8 ส่วน แห่งพระบรมสารีริกธาตุจากโทณพราหมณ์ด้วย โดยปรากฏสถูปบรรจุพระบรมสารีริกธาตุอยู่จนปัจจุบันนี้ (แต่พระบรมสารีริกธาตุได้ถูกพระเจ้าอโศกอัญเชิญไปประดิษฐานในที่อื่นแล้ว)
ปัจจุบันนอกจากสถูปพระบรมสารีริกธาตุแล้ว ยังมีจุนทะสถูป สถานที่เสยพระกระยาหารครั้งสุดท้ายของพระพุทธองค์ด้วย โดยใกล้ ๆ กับสถูปมีบ่อน้ำโบราณซึ่งสันนิษฐานว่าเป็นบ่อเดียวกันกับบ่อที่ฝังพระกระยาหารมื้อสุดท้ายของพระพุทธเจ้า

**ดูเพิ่ม**
 การแสวงบุญของชาวพุทธในดินแดนพุทธภูมิ-  maps.google

**อ้างอิง**
หมวดหมู่:รัฐอุตตรประเทศ
หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:สถานที่เนื่องด้วยพระพุทธองค์
หมวดหมู่:คำศัพท์ศาสนาพุทธ
คิม โจ-ซุน

คิม โจ-ซุน (김조순; ค.ศ. 1765 – ค.ศ. 1832) เป็นบุคคลสำคัญทางการเมืองของเกาหลีในสมัยโชซอนตอนปลาย เขามาจาก ตระกูลคิมแห่งอันดง เขารับราชการเป็นเสนาบดีในราชสำนักและเตรียมการครอบครองอำนาจของตระกูลคิมแห่งอันดง เขาเป็นพระบิดาของ พระนางซุนว็อน หลังจากที่ธิดาของเขาเป็น พระราชินี พระเจ้าซุนโจแห่งโชซ็อน บุตรเขยของเขาได้ให้เกียรติเขาในฐานะ ยองอัน บูว็อนกุน (영안 부원군)

**อิทธิพลทางการเมือง**
หลังจากที่ พระนางช็องซุน ก้าวลงจากตำแหน่งผู้สำเร็จราชการแล้ว คิม โจ-ซุน ซึ่งทรงอิทธิพลอยู่เหนือราชสำนัก ได้กวาดล้างคู่แข่งทางการเมืองเพื่อรักษาตำแหน่งของครอบครัวและกลุ่มการเมืองของเขา นี่เริ่มยุคของการเมืองแบบ Sedo หรือการปกครองแบบ คณาธิปไตย ของ ตระกูลคิมแห่งอันดง

**อ้างอิง**
หมวดหมู่:ขุนนางเกาหลี
หมวดหมู่:ชาวโชซ็อน
อังรี ดูนังต์ (แก้ความกำกวม)

อังรี ดูนังต์ หรือ อ็องรี ดูว์น็อง (Henri Dunant, pron) อาจหมายถึง- อ็องรี ดูว์น็อง ชาวสวิสผู้ให้กำเนิดสภากาชาดสากล- ถนนอังรีดูนังต์ ถนนเส้นหนึ่งในเขตปทุมวัน กรุงเทพมหานคร- แยกอังรีดูนังต์ สี่แยกในเขตปทุมวัน และเขตบางรัก กรุงเทพมหานคร เป็นจุดตัดของถนนพระรามที่ 4 ถนนอังรีดูนังต์ และถนนสุรวงศ์
เพลงชาติไม่มีชื่อ

เพลงชาติไม่มีชื่อ (anthem without a title) เป็นเพลงชาติที่ไม่ได้ตั้งชื่อของเนเธอร์แลนด์แอนทิลลีส ซึ่งเพลงนี้ประพันธ์ทั้งคำร้องและทำนองโดยซาฮิรา ฮิลิแมน ชาวเกาะซินต์มาร์เติน โดยบทร้องที่ประพันธ์ขึ้นครั้งแรกนั้นเป็นบทภาษาอังกฤษ ต่อมาได้มีการแปลเป็นภาษาปาเปียเมนตู ซึ่งเป็นภาษาท้องถิ่นของดินแดนแห่งนี้ โดยลูซิลล์ เบร์รี-ฮาเซท (Lucille Berry-Haseth) ชาวเกาะกือราเซา เพลงนี้ได้รับการรับรองให้ใช้เป็นเพลงชาติประจำดินแดนเมื่อ ค.ศ. 2000 อนึ่ง นอกจากเพลงนี้แล้ว เกาะอื่น ๆ ที่ขึ้นกับเนเธอร์แลนด์แอนทิลลีสก็ยังมีเพลงประจำดินแดนของตนเองใช้ด้วยเช่นกัน
ณ วันที่ 10 ตุลาคม ค.ศ. 2010 เนเธอร์แลนด์แอนทิลลีสถูกยุบเลิกไปเป็นกือราเซา, ซินต์มาร์เติน และทบวงการเมือง (public body) สามแห่งในแคริบเบียนเนเธอร์แลนด์

**บทร้อง**

**ภาษาปาเปียเมนตู**
1. 
เชื่อม
ประสานเสียง
2. 
3. 

**ภาษาอังกฤษ**
1. Our island in the sea, like gems they seem to be,
outstanding from a golden crown of blissful royalty.
Though their people and their culture colorful may seem,
they yet uniquely blend to be just one family.

เชื่อม
So we, your people raise our voice in love and unity
ประสานเสียง
Dear Netherlands Antilles, so beautiful to me.
I’m proud to be a part of you, a patriot I shall be.
Yes Netherlands Antilles, I pledge my loyalty,
To you always will be true; I say may God bless you.
2. So blessed with sunny skies and clear welcoming seas,
each island like a link that forms this chain of unity.
May differ in our language, yet meet on common ground,
When some say "Sweet Antilles", some say "Dushi Antia ta".
3. Yes, proud are we to be identified with you,
dear Netherlands Antilles, to you we will be true.
So we declare and vow, with dignity and love,
Our nation we will always serve, may God keep us as one.

**ดูเพิ่ม**
 ธงชาติเนเธอร์แลนด์แอนทิลลีส- ตราแผ่นดินของเนเธอร์แลนด์แอนทิลลีส

**อ้างอิง**

**แหล่งข้อมูลอื่น**
  เพลงชาติเนเธอร์แลนด์แอนทิลลีส ที่เว็บไซต์ nationalanthems.info พร้อมเนื้อร้องกับเสียง-  An instrumental rendition performed by the Slovak State Philharmonic Orchestra and conducted by Peter Breiner - Youtube- Music- Instrumental performance, c. 2001 (MP3)
หมวดหมู่:อดีตเพลงชาติ
หมวดหมู่:เพลงชาติเนเธอร์แลนด์
หมวดหมู่:เพลงภาษาปาเปียเมนโต
หมวดหมู่:เพลงภาษาดัตช์
หมวดหมู่:เพลงชาติในทวีปอเมริกาเหนือ
หมวดหมู่:สัญลักษณ์ของประเทศเนเธอร์แลนด์แอนทิลลีส
ทรีสแปลช

"ทรี สแปลช" (3 SPLASH) เป็นซิงเกิลที่ 44 ของคุมิ โคดะ  และเป็นทริปเปิล เอ ไซด์ ซิงเกิล คือ เพลง "Lick me ♡", "ECSTASY", และ "走れ!"  วางจำหน่ายวันที่ 8 กรกฎาคม พ.ศ. 2552
เพลง "Lick me ♡" เป็นเพลงประกอบโฆษณาคอนเสิร์ต "SANKYO「KODA KUMI FEVER LIVE IN HALLⅡ」" เพลง "ESTACY" เป็นเพลงประกอบโฆษณา music.jp และเพลง "ฮาชิเระ!" (走れ!) เป็นเพลงประกอบรายการ "S☆1" ทางช่องทีบีเอส
ซิงเกิล "3 SPLASH" มีเพลงอินโทรดักชันก่อนขึ้นเพลงหลัก  และเอาโทรดักชันหลังเพลงหลักเหมือนกับซิงเกิล "4 hot wave"
ซิงเกิล "3 SPLASH" ได้รับรางวัลแผ่นเสียงทองคำจาก RIAJ เนื่องจากมียอดขายและยอดส่งออกเกิน 100,000 แผ่น  

**รายชื่อเพลง**

**แบบปกติ**
# 09:00 A.M.【Intro】
# Lick me ♡
# ECSTASY 
# 12:35 P.M.【Interlude】
# 走れ!
# 12:00 A.M.【Outro】

**แบบซีดี+ดีวีดี+รีมิกซ์**
# 09:00 A.M.【Intro】
# Lick me ♡
# ECSTASY 
# 12:35 P.M.【Interlude】
# 走れ!
# 04:20 P.M.【Interlude】
# Lick me ♡ (Q;indivi-Yusuke Tanaka Remix)
# ECSTASY (Caramel Pod E Remix）
# 走れ! 【420 Remix】
# 12:00 A.M.【Outro】

**มิวสิกวิดีโอ**
# Lick me ♡ MUSIC VIDEO
# ECSTASY MUSIC VIDEO
# 走れ! MUSIC VIDEO

**การแสดงสด**
 28 มิถุนายน พ.ศ. 2552 - Music Japan - "Lick me ♡"- 10 กรกฎาคม พ.ศ. 2552 - Music Station - "Lick me ♡"- 10 กรกฎาคม พ.ศ. 2552 - Music Fighter - "ECSTASY"- 11 กรกฎาคม พ.ศ. 2552 - Music Fair21 - "Lick me ♡" และ "走れ!"- 17 กรกฎาคม พ.ศ. 2552 - Music Station - "ECSTASY" - 19 กรกฎาคม พ.ศ. 2552 - Music Japan - "走れ!"

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลซิงเกิล 3 SPLASH date=2009-05-25 
หมวดหมู่:ซิงเกิลในปี พ.ศ. 2552
หมวดหมู่:เพลงญี่ปุ่น
หมวดหมู่:เพลงของคูมิ โคดะ
รีเฟล็กซ์

รีเฟล็กซ์ หรือ ปฏิกิริยารีเฟล็กซ์ (Reflex) คือ ปฏิกิริยาการตอบสนองทางด้านต่างๆ เป็นการเคลื่อนไหวของร่างกาย โดยนอกจากการควบคุมของจิตใจ (involuntary) ที่เกิดขึ้นอย่างแทบฉับพลันทันที (instantaneous) เพื่อเป็นการตอบสนองต่อสิ่งกระตุ้น (stimulus) โดยปกติและเมื่อหมายถึงรีเฟล็กซ์ของมนุษย์แล้ว รีเฟล็กซ์จะเกิดผ่านระบบการนำกระแสประสาทที่เรียกว่า วงรีเฟล็กซ์ (reflex arc) ซึ่งเมื่อกล่าวถึงสัตว์ประเภทอื่นๆ คำว่ารีเฟล็กซ์อาจมีรายละเอียดของความหมายที่แตกต่างกันออกไปได้.

**เวลาตอบโต้**
เวลาตอบโต้ (reaction time หรือ latency) คือช่วงเวลาที่ร่างกายเริ่มรับสัญญาณความรู้สึกจากสิ่งกระตุ้น จนร่างกายมีการตอบสนองต่อสิ่งกระตุ้นนั้น
เวลาของปฏิกิริยาต่อสิ่งกระตุ้นสามารถมองเห็นได้ มักอยู่ในช่วงเวลา 150 ถึง 300 มิลลิวินาที (millisecond)

**รีเฟล็กซ์ในมนุษย์**

**รีเฟล็กซ์ทั่วไป**
รีเฟล็กซ์ทั่วไป (Typical Reflex) คือ รีเฟล็กซ์ที่มีรูปแบบโดยทั่วไป คือ วงจรเซลล์ประสาทที่รับรู้และทำให้เกิดรีเฟล็กซ์ ได้แก่- เซลล์ประสาทรับความรู้สึก (sensory neuron)- เซลล์ประสาทที่สื่อสารภายในระบบประสาทส่วนกลาง (interneuron)- เซลล์ประสาทสั่งการ (motor neuron)

**รีเฟล็กซ์เอ็นลึก**
รีเฟล็กซ์เอ็นลึก (deep tendon reflexes) เป็นปฏิกิริยาของร่างกายที่เกิดจากการทำงานร่วมกันของระบบประสาทส่วนกลางและระบบประสาทส่วนรยางค์ โดยปกติหากร่างกายมนุษย์มีรีเฟล็กซ์ที่ลดลง มักหมายถึงร่างกายมีความผิดปกติในระบบประสาทส่วนรยางค์ แต่หากมีรีเฟล็กซ์มากเกินไป มักหมายความว่าระบบประสาทส่วนกลางอาจมีความผิดปกติได้- รีเฟล็กซ์ไบเซ็ปส์ (Biceps reflex) (ใช้ C5, C6)- รีเฟล็กซ์เบรกิโอเรเดียลิส (Brachioradialis reflex) (ใช้ C5, C6, C7)- รีเฟล็กซ์เอกซ์เทนเซอร์ ดิจิทอรุม (Extensor digitorum reflex) (ใช้ C6, C7)- รีเฟล็กซ์ไตรเซ็ปส์ (Triceps reflex) (ใช้ C6, C7, C8)- รีเฟล็กซ์เอ็นสะบ้า (Patellar reflex) หรือ รีเฟล็กซ์เข่า (knee-jerk reflex) (ใช้ L2, L3, L4)- รีเฟล็กซ์ข้อเท้า (Ankle jerk reflex) หรือ รีเฟล็กซ์เอ็นร้อยหวาย (Achilles reflex) (ใช้ S1, S2)- รีเฟล็กซ์ฝ่าเท้า (Plantar reflex) หรือ รีเฟล็กซ์บาบินสกี (Babinski reflex) (ใช้ L5, S1, S2)- รีเฟล็กซ์ปรับสายตา (Accommodation reflex) (ใช้ CN II, CN III)- รีเฟล็กซ์ขากรรไกร (Jaw jerk reflex) (ใช้ CN V)- รีเฟล็กซ์กระจกตา หรือ รีเฟล็กซ์กะพริบตา (Corneal reflex or blink reflex) (ใช้ CN V, VII)- การทดสอบรีเฟล็กซ์แคลอริก หรือ รีเฟล็กซ์เวสทิบูโลโอคิวลาร์  (Caloric reflex test/Vestibulo-ocular reflex) (ใช้ CN VIII, CN III, CN IV, CN VI)- รีเฟล็กซ์ขย้อน (Gag reflex) (ใช้ CN IX, X)

**รีเฟล็กซ์ที่มักพบเฉพาะในทารก**
Grasp reflex 
เด็กแรกเกิดจะมีรีเฟล็กซ์บางอย่างที่มักไม่พบในผู้ใหญ่ เรียกว่า รีเฟล็กซ์ดั้งเดิม (primitive reflexes)  เช่น- อะซิมเมทริเคิล โทนิค เน็ค รีเฟล็กซ์ (Asymmetrical tonic neck reflex ย่อว่า ATNR)- แกรสป รีเฟล็กซ์ (Grasp reflex)- แฮนด์ทูเมาธ์ รีเฟล็กซ์ (Hand-to-mouth reflex)- มอโร รีเฟล็กซ์ หรือสตาเติล รีเฟล็กซ์ (Moro reflex หรือ the startle reflex)- การดูด (Sucking)- ซิมเมทริเคิล โทนิค เน็ค รีเฟล็กซ์ (Symmetrical tonic neck reflex ย่อว่า STNR)- โทนิค แลบีริงธีน รีเฟล็กซ์ (Tonic labyrinthine reflex ย่อว่า TLR)

**การวัดระดับรีเฟล็กซ์**
มักเป็นระบบที่ให้คะแนนตั้งแต่ 0 ถึง 4:- ทั้งนี้ โคลนัส คือ อาการหดเกร็งของกล้ามเนื้อนอกเหนืออำนาจจิตใจเมื่อมีการยืดตัวของกล้ามเนื้ออย่างทันที

**ดูเพิ่ม**
 รายชื่อรีเฟล็กซ์- พฤติกรรมอัตโนมัติ- Involuntary action- Voluntary action- พรีเฟล็กซ์

**อ้างอิง**

หมวดหมู่:สรีรวิทยา
โคลนัส

โคลนัส (Clonus) คือการหดตัวของกล้ามเนื้อนอกเหนืออำนาจจิตใจเนื่องจากการยืดกล้ามเนื้ออย่างทันทีทันใด โคลนัสเป็นสัญญาณบอกโรคเกี่ยวกับระบบประสาทได้ และมักเกี่ยวข้องกับปัญหาภายในเซลล์ประสาทสั่งการชุดบน (upper motor neuron lesions) เช่นจากโรคหลอดเลือดสมอง (stroke), โรคปลอกประสาทเสื่อมแข็ง (multiple sclerosis), การได้รับบาดเจ็บในไขสันหลัง (spinal cord damage) และโรคทางสมองเนื่องจากภาวะที่ตับ (hepatic encephalopathy) ซึ่งต้องเข้าใจความต่างกันกับอาการฟาสซิคิวเลชัน (fasciculations) ซึ่งมักเกิดจากพยาธิสภาพในเซลล์ประสาทสั่งการชุดล่าง (lower motor neuron pathology) โคลนัสจะทำให้เกิดการเคลื่อนไหวที่เห็นได้ชัดเจน ซึ่งมักสามารถเกิดจากการกระตุ้นของรีเฟล็กซ์
สามารถดูลักษณะของโคลนัสได้จากการทดสอบที่ข้อเท้า ซึ่งสามารถทดสอบได้โดยการงอเท้าขึ้น (dorsiflexion) ทั้งนี้ยังสามารถทดสอบได้ในข้อเข่าโดยการกดกระดูกสะบ้าไปหาด้านนิ้วโป้งเท้า ซึ่งหากเกิดโคลนัสมากกว่า 5 ครั้ง จึงถือว่าผิดปกติ
ทั้งนี้ ยาที่เกี่ยวกับสารสื่อประสาทเซโรโทนินยังสามารถทำให้เกิดโคลนัสได้ อันเป็นสัญญาณถึงอาการพิษจากเซโรโทนิน

**ดูเพิ่ม**
 Myoclonus- Tonic-clonic seizure- Deep tendon reflex

**แหล่งข้อมูลอื่น**
  Video demonstration of clonus date=2009-03-05  at UCLA-  Dr. Gilman on Serotonin Toxicity date=2008-05-09 
หมวดหมู่:อาการแสดง
หมวดหมู่:การชัก
สตาน วาวรีงกา

สตานิสลัส "สตาน" วาวรีงกา (Stanislas Wawrinka; เกิดเมื่อวันที่ 28 มีนาคม พ.ศ. 2528) เป็นนักเทนนิสอาชีพชาวสวิส ปัจจุบันอยู่อันดับที่ 3 ของโลก จากการคว้าแชมป์แกรนด์สแลมแรกของปี ออสเตรเลียนโอเพน 2557 โดยเอาชนะ ราฟาเอล นาดัล ในรอบชิงชนะเลิศ  ซึ่งเป็นแชมป์แกรนด์สแลมรายการแรกในชีวิตของเขาอีกด้วย นับเป็นความสำเร็จต่อเนื่องจากการเข้าถึงรอบรองชนะเลิศแกรนด์สแลมสุดท้ายของปี ยูเอส โอเพน 2556 ก่อนจะพ่ายให้กับนอวัก จอคอวิช และในเดือนสิงหาคมปี 2551 เขาจับคู่กับโรเจอร์ เฟเดอเรอร์ และสามารถคว้าเหรียญทองในประเภทคู่ ในการแข่งขันกีฬาโอลิมปิกเกมส์ ณ กรุงปักกิ่ง ประเทศจีน

**อ้างอิง**
 https://www.faz.net/aktuell/sport/french-open/french-open-2017-rafael-nadal-holt-gegen-wawrinka-10-titel-15056794.html

**แหล่งข้อมูลอื่น**
www.stanwawrinka.com en
หมวดหมู่:นักเทนนิสชาวสวิส
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
หมวดหมู่:บุคคลจากโลซาน
ซิโมน่า ฮาเล็ป

ซิโมน่า ฮาเล็ป นักเทนนิสชาวโรมาเนีย เกิดเมื่อวันที่ 27 กันยายน ค.ศ. 1991 อดีตแชมป์ เฟรนช์โอเพน ระดับเยาวชนปี 2008 ต่อมาได้ลงแข่งเฟรนช์โอเพน ระดับผู้ใหญ่แต่แพ้ในรอบคัดเลือกรอบ 2 หลังจบแมตช์นี้เธอประกาศว่าเธอจะไปผ่าตัดให้หน้าอกขนาด 34DD เล็กลงเพราะทำให้ลำบากในการเคลื่อนตัว เธอเป็นเจ้าของตำแหน่งชนะเลิศรายการแกรนด์สแลมในประเภทหญิงเดี่ยวจำนวน 2 สมัย ได้แก่ วิมเบิลดัน 1 สมัย (ค.ศ. 2018) และ เฟรนช์โอเพน 1 สมัย (ค.ศ. 2019)
หมวดหมู่:นักเทนนิสชาวโรมาเนีย
หมวดหมู่:นักเทนนิสในโอลิมปิกฤดูร้อน 2012
แอ็ตแชร์

แอ็ตแชร์ (Ecser, pron) เป็นหมู่บ้านหนึ่งในเทศมณฑลแป็ชต์ เขตมหานครบูดาเปสต์ ประเทศฮังการี

**สถานที่ตั้ง**
แอ็ตแชร์ตั้งอยู่ทางตะวันออกเฉียงใต้ของกรุงบูดาเปสต์ ใกล้สนามบินนานาชาติเฟริเฮกี เขตที่อยู่ต่อเนื่องกันได้แต่ Maglód, Vecsés, Gyömrő และ Üllő  ทางหลวง M0 ทางรถไฟ 120a (Budapest-Újszász-Szolnok) ผ่านใกล้หมู่บ้าน มีประชากรเชื้อสายสโลวักเป็นชนกลุ่มน้อย

**ประวัติศาสตร์**
ประวัติศาสตร์ลายลักษณ์อักษรชิ้นแรกที่กล่าวถึงแอ็ตแชร์มีบันทึกไว้เมื่อ 15 ธันวาคม ค.ศ. 1315 แม้ว่าหมู่บ้านนี้จะมีอยู่ตั้งแต่ ค.ศ. 896 แล้ว เมื่อพวก Magyars ได้เข้ามาตั้งรกรากในบริเวณปัจจุบัน  จากตำนานที่เล่าขานกันมาเชื่อกันว่าชื่อของหมู่บ้านตั้งโดยเจ้าชาย Árpád ของเผ่าฮังกาเรียน  เมื่อพระองค์มาพักที่หมู่บ้านดังกล่าวพระองค์ได้ถามถึงนามของสถานที่แห่งนั้น ชาวบ้านท้องถิ่นไม่อาจตอบแก่พระองค์ได้ ดังนั้น Árpád จึงกล่าวแก่พวกเขาว่า เจ้าจงเรียกสถานที่แห่งนี้ตามชื่อไม้โอค (cser)
ในช่วงจักรวรรดิออโตมันครองอำนาจ (ค.ศ. 1526-ค.ศ. 1686) หมู่บ้านได้เสื่อมสลายลง โดยเฉพาะหลังเหตุการณ์ยึดหมู่บ้านบุดาที่อยู่ใกล้เคียง  ชาวบ้านกลับมาอยู่ในบริเวณปัจจุบันหลัง ค.ศ. 1699  ทหารจากแอ็ตแชร์สิบเอ็ดนายได้ต่อสู้ในสมรภูมิสงคราม Rákóczi เพื่ออิสรภาพ (ค.ศ. 1703-ค.ศ. 1711)  ในช่วงต้นของคริสศตวรรษที่ 18 ผู้ปกครองหมู่บ้านเคาต์ Antal Grassalkovich จึงนำชาวสโลวักเข้ามาตั้งถิ่นฐาน

**เอกลักษณ์ประจำท้องถิ่น**
สถานที่สำคัญมีมาแต่โบราณกาลคือโบสถ์คาทอลิก สร้างในปี ค.ศ. 1740. 
ระบำที่มีชื่อเสียงระดับโลกคือ ‘Wedding at Ecser’ (Ecseri lakodalmas).
ในตราสัญลักษณ์มีสิ่งสำคัญสามสิ่งประจำหมู่บ้านได้แก่ โบสถ์คาทอลิก ระบำพื้นเมือง และต้นโอค

**เมืองพี่น้อง**
เมืองพี่น้องของแอ็ตแชร์ได้แก่ - Slovakia Zlaté Klasy (สโลวาเกีย)- Turkey Kumbağ (ตุรกี)

**ภาพ**
หมวดหมู่:เมืองในประเทศฮังการี
โซรานา เคิร์สเตีย

โซรานา เคิร์สเตีย เป็นนักเทนนิสชาวโรมาเนีย เกิดวันที่ 7 เมษายน ค.ศ. 1990 ในเธอคว้าแชมป์ WTA Tour มาแล้ว 1 รายการและพอถึงศึก เฟรนช์โอเพน ในรอบ 3 เธอสามารถพลิกเอาชนะมือ 5 ของรายการจากเซอร์เบีย เยเลนา แยนโควิช แต่เธอกลับตกรอบในรอบต่อมาคือรอบ 4
หมวดหมู่:นักเทนนิสชาวโรมาเนีย
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
ใยประสาทนำเข้า

เซลล์ประสาท
เดนไดรต์ (Dendrite) เป็นแขนงประสาทประเภทหนึ่งของเซลล์ประสาท (neuron) ซึ่งยื่นออกมาจากส่วนที่เป็นตัวเซลล์ (soma) ทำหน้าที่นำกระแสประสาทเข้าสู่เซลล์ประสาท ซึ่งกระแสประสาทดังกล่าวเป็นสัญญาณทางไฟฟ้าเคมีที่เกิดจากการกระตุ้นจากเซลล์ประสาทอื่นๆ (ทั้งนี้อาจเกิดจากสัญญาณจากรีเซปเตอร์ การกระตุ้นด้วยขั้วไฟฟ้าโดยมนุษย์ ฯลฯ) ซึ่งช่องว่างระหว่างเซลล์ประสาทตรงบริเวณที่มีการถ่ายทอดกระแสประสาทไปสู่กันได้นั้น เรียกว่าไซแนปส์ (synapse) และเมื่อเดนไดรต์รับสัญญาณประสาทมาแล้ว ก็จะมีการส่งต่อไปยังเซลล์อื่นๆต่อไปโดยผ่านไปทางปลายแอกซอน 
ทั้งนี้แขนงของเดนดริติกเซลล์ (dendritic cells) ในระบบภูมิคุ้มกันก็เรียกว่าเดนไดรต์ แต่ไม่มีความสามารถในการนำกระแสประสาท หรือกระแสไฟฟ้าเคมีใดๆ
หมวดหมู่:ประสาทสรีรวิทยา
หมวดหมู่:เซลล์ประสาท
หมวดหมู่:ระบบประสาท
หมวดหมู่:ประสาทวิทยาศาสตร์
บัวสี่เหล่า

ไฟล์:ดอกบัว ๔ เหล่า.jpg|200px|thumb|left|จิตรกรรมร่วมสมัยพระโคตมพุทธเจ้าทรงพิจารณาบุคคลเปรียบด้วยบัวสี่เหล่า และท้าวสหัมบดีพรหมเข้าเฝ้าขอให้ทรงแสดงธรรม
ในทางศาสนาพุทธ บัวสี่เหล่า คืออุปมาเปรียบบุคคลเหมือนดอกบัว 4 จำพวก ตามฐานะที่จะบรรลุนิพพานได้และไม่ได้ในชาตินั้น ตามที่ปรากฏในโพธิราชกุมารสูตร ในพระไตรปิฎกภาษาบาลีและคัมภีร์สุมังคลวิลาสินี ว่าเมื่อแรกตรัสรู้ พระพุทธเจ้าได้ทรงพิจารณาว่าพระธรรมที่ทรงบรรลุนั้นมีความละเอียดอ่อนสุขุมคัมภีรภาพ ยากต่อบุคคลจะรู้ เข้าใจและปฏิบัติได้ แต่ต่อมาได้ทรงพิจารณาอย่างลึกซึ้งแล้ว ทรงเห็นว่าบุคคลในโลกนี้มีหลายจำพวก บางพวกสอนได้ บางพวกสอนไม่ได้ เปรียบเสมือนบัว 3 เหล่า (ตามนัยโพธิราชกุมารสูตรในพระไตรปิฎกภาษาบาลี) หรือบัว 4 เหล่า (ตามนัยสุมังคลวิลาสินี)
การที่สุมังคลวิลาสินีกล่าวว่าพระพุทธเจ้าทรงเปรียบบุคคลเป็นดอกบัว 4 เหล่านั้น เป็นการประยุกต์จากพุทธพจน์เรื่องบุคคล 4 จำพวกที่ตรัสไว้ในอุคฆฏิตัญญุสูตร อังคุตตรนิกาย ปุคคลวรรคที่ 4 มาผสานกับพระพุทธพจน์เรื่องดอกบัว 3 เหล่าที่ตรัสไว้ในโพธิราชกุมารสูตร มัชฌิมนิกาย จึงกลายเป็นดอกบัว 4 เหล่าที่รู้จักกันในปัจจุบัน

**บัวสามเหล่า (ตามโพธิราชกุมารสูตร)**
ในพระไตรปิฏก พระพุทธองค์ทรงพิจารณาตามคำเชื้อเชิญของท้าวสหัมบดีพรหมที่เชิญให้พระองค์แสดงธรรม พระพุทธองค์จึงทรงพิจารณาตรวจสัตวโลกด้วยพุทธจักษุ และทรงเห็นว่าสัตวโลกที่ยังสอนได้มีอยู่ (เรียกว่าเวไนยสัตว์) เปรียบด้วยดอกบัว 3 จำพวก ดังความต่อไปนี้

**บุคคลสี่จำพวก (ตามอุคฆฏิตัญญุสูตร)**
อุคฆฏิตัญญุสูตรและมโนรถปูรณีได้อธิบายบุคคล 4 จำพวก ไว้ดังนี้
# อุคคฏิตัญญู พวกที่มีสติปัญญาฉลาดเฉลียว เป็นสัมมาทิฏฐิ เมื่อได้ฟังธรรมก็สามารถรู้ และเข้าใจในเวลาอันรวดเร็ว เปรียบเสมือนดอกบัวที่อยู่พ้นน้ำ เมื่อต้องแสงอาทิตย์ก็เบ่งบานทันที 
# วิปจิตัญญู พวกที่มีสติปัญญาดี เป็นสัมมาทิฏฐิ เมื่อได้ฟังธรรมแล้วพิจารณาตามและได้รับการอบรมฝึกฝนเพิ่มเติม จะสามารถรู้และเข้าใจได้ในเวลาอันไม่ช้า เปรียบเสมือนดอกบัวที่อยู่ปริ่มน้ำซึ่งจะบานในวันถัดไป 
# เนยยะ พวกที่มีสติปัญญาน้อย แต่เป็นสัมมาทิฏฐิ เมื่อได้ฟังธรรมแล้วพิจารณาตามและได้รับการอบรมฝึกฝนเพิ่มอยู่เสมอ มีความขยันหมั่นเพียรไม่ย่อท้อ มีสติมั่นประกอบด้วยศรัทธา ปสาทะ ในที่สุดก็สามารถรู้และเข้าใจได้ในวันหนึ่งข้างหน้า เปรียบเสมือนดอกบัวที่อยู่ใต้น้ำ ซึ่งจะค่อย ๆ โผล่ขึ้นเบ่งบานได้ในวันหนึ่ง 
# ปทปรมะ พวกที่ไร้สติปัญญา และยังเป็นมิจฉาทิฏฐิ แม้ได้ฟังธรรมก็ไม่อาจเข้าใจความหมายหรือรู้ตามได้ ทั้งยังขาดศรัทธาปสาทะ ไร้ซึ่งความเพียร เปรียบเสมือนดอกบัวที่จมอยู่กับโคลนตม ยังแต่จะตกเป็นอาหารของเต่าปลา ไม่มีโอกาสโผล่ขึ้นพ้นน้ำเพื่อเบ่งบาน
3 จำพวกแรกเรียกว่าเวไนยสัตว์ (ผู้แนะนำสั่งสอนได้) ส่วนปทปรมะเป็นอเวไนยสัตว์ (ผู้ไม่อาจแนะนำสั่งสอนได้)

**บัวสี่เหล่า (ตามนัยสุมังคลวิลาสินี)**
สุมังคลวิลาสินีระบุว่าพระพุทธเจ้าทรงเปรียบบุคคลเป็นดอกบัว 4 เหล่า โดยนำปทปรมะที่พระพุทธเจ้าตรัสไว้ในอุคฆฏิตัญญุสูตร บุคคลวรรค อังคุตตรนิกาย มาเปรียบเป็นบัวเหล่าที่ 4 จึงได้เป็นแนวคิดดอกบัว 4 เหล่า ดังนี้

**ดูเพิ่ม**
 พระไตรปิฏกฉบับสยามรัฐ ในวิกิซอร์ซ

**อ้างอิง**
หมวดหมู่:ความเชื่อในศาสนาพุทธ
หมวดหมู่:คำศัพท์ศาสนาพุทธ
แช็สกาแตแลวิแซ

แช็สกาแตแลวิแซ (Česká televize) หรือ  แชแต (ČT) เป็นสถานีโทรทัศน์แห่งหนึ่งของประเทศเช็กเกีย โดยรัฐบาลของประเทศดังกล่าว โดยมีลักษณะเป็นสถานีโทรทัศน์แห่งชาติและแบบสาธารณะ

**ประวัติ**
ซีที เริ่มออกอากาศครั้งแรกเมื่อวันที่ 1 พฤษภาคม พ.ศ. 2491 โดยมีชื่อว่า สถานีวิทยุโทรทัศน์แห่งประเทศเชโกสโลวาเกีย  (Československá televize, ČST)
ค.ศ. 1969 ซีเอสทีเพิ่มอีกสถานี เป็น 2 สถานี เปลี่ยนชื่อจาก ซีเอสที เป็น ทีวี 1 และมี ทีวี 2 มาเพิ่ม.
ซีเอสทีออกอากาศเป็นสีตั้งแต่ ค.ศ. 1968
เมื่อ ค.ศ. 1986 สถานีทั้งสองช่องเปลี่ยนชื่อมาเป็น ซีเอสที 1 และ ซีเอสที 2 แทนที่จะเป็น ทีวี 1 และ ทีวี 2
ต่อมาในวันที่ 1 มกราคม พ.ศ. 2536 เชโกสโลวาเกียถูกแยกเป็นสาธารณรัฐเช็กและสาธารณรัฐสโลวัก  สถานีโทรทัศน์เช็ก จึงได้รับการจัดตั้งแทน ซีเอสที ที่ต้องถูกยุบไปพร้อมกับประเทศเดิม การจัดตั้ง ซีที เป็นการบริหารงานในลักษณะสถานีโทรทัศน์สาธารณะ โดยเดิมทีการนำเสนอข่าวและรายการ ก็เคยรับ ช่องเอฟวัน มาออกอากาศแต่ก่อน โดย สถานีวิทยุโทรทัศน์แห่งประเทศเชโกสโลวาเกีย ยุติการออกอากาศในปีเดียวกัน
มกราคม พ.ศ. 2536 ถึง กุมภาพันธ์ พ.ศ. 2537 ซีที ก็ได้ออกอากาศเพิ่มจากที่เป็น2 สถานี เป็นจำนวน 3 สถานี โดยที่เหลืออีกหนึ่งคลื่นความถี่ รัฐบาลก็ได้มอบคลื่นให้เอกชน บริหารงานในนามของ สถานีโทรทัศน์ทีวีโนวา
พ.ศ. 2548 ถึง พ.ศ. 2549 ซีที ก็ได้จัดตั้ง สถานีโทรทัศน์แห่งใหม่ โดยจัดตั้ง สถานีโทรทัศน์ข่าวสาร ซีที 24 และสถานีโทรทัศน์กีฬา ซีที 4 ทั้ง 2 สถานี ออกอากาศช่องละ 24 ชั่วโมง  ซึ่งในขณะนั้น ทางการก็ได้มีการวางแผนพัฒนาโทรทัศน์ในระบบดิจิตอล ไปด้วย

**โลโก้สถานี**
แช็สกาแตแลวิแซ ยังคงเอกลักษณ์ของโลโก้สถานี ตั้งแต่ ค.ศ. 1992, อันมีพัฒนาการมาจาก ซีเอสที ที่เริ่มใช้มาตั้งแต่วันที่ 1 พฤศภาคม ค.ศ. 1953 จนถึง 30 กันยายน ค.ศ. 2012 เป็นเวลา 59 ปี.

**ช่องโทรทัศน์**

**ปัจจุบัน**

**อดีต**

**หมายเหตุ**
การออกอากาศของสถานีโทรทัศน์ข่าวสาร และ สถานีโทรทัศน์กีฬา จะส่งสัญญาณในระบบผ่านดาวเทียม อัสตร้า 3A และ 1KR ด้วยระบบ 10-02 องศา และนำมาส่งสัญญาณในระบบดิจิตอลภาคพื้นดิน อีกด้วย

**เวลาเปิดปิดสถานี**

**อ้างอิง**

**ข้อมูลอื่น**
  แช็สกาแตแลวิแซ-  รับชมวิดีโอย้อนหลังกับซีที-  เว็บไซต์ซีที ภาษาอังกฤษ-  CT24, สถานีโทรทัศน์ข่าวสารซีที  (รับชมได้ทั้งระบบ Real, Windows Media)-  ข้อมูลข่าวสารและประชาสัมพันธ์ เป็นภาษาอังกฤษ จากซีที date=2005-04-03 
หมวดหมู่:สถานีโทรทัศน์ในประเทศเช็กเกีย
หมวดหมู่:ประเทศเช็กเกีย
อุปปถกริยา

อุปปถกริยา คือ การกระทำนอกรีตนอกรอยของพระภิกษุสามเณรมี 3 ประเภท ได้แก่
# อนาจาร คือ การประพฤติที่ไม่ดีไม่งาม ไม่เหมาะสม แก่ภาวะของความเป็นบรรพชิต ซึ่งมี 3 อย่าง คือ การเล่นเหมือนเด็ก การร้อยดอกไม้ การเรียนดิรัจฉานวิชา เช่น การทำนายฝัน การทายหวย การทำเสน่ห์ ดูลายมือ เป็นต้น
# บาปสมาจาร คือ ความประพฤติเหลวไหล เลวทราม เช่น ชอบประจบคฤหัสถ์ด้วยอาการอันไม่เหมาะสม
# อเนสนา คือ การหาเลี้ยงชีพในทางที่ไม่เหมาะสมกับความเป็นภิกษุ ผิดสมณวิสัย เช่น การหลอกลวงว่าตนเองเป็นพระอริยะ เป็นโสดาบัน เป็นอรหันต์ เป็นต้น เพื่อหวังลาภสักการะ

**อ้างอิง**
 http://wwww.palungjit.com/dict/review.php?sid=406535 date=2016-03-04  อุปปถกริยา
หมวดหมู่:พระสงฆ์
หมวดหมู่:พระวินัยบัญญัติ
วัดนางพญา

วัดนางพญา อาจหมายถึง- วัดนางพญา (สุโขทัย) โบราณสถานในอุทยานประวัติศาสตร์ศรีสัชนาลัย- วัดนางพญา (พิษณุโลก) อำเภอเมืองพิษณุโลก จังหวัดพิษณุโลก (กรุวัดนางพญา)
หมวดหมู่:โรงเรียนวิทยาศาสตร์

ปัจจุบันประเทศไทยมีโรงเรียนวิทยาศาสตร์เพียงสองแห่งคือโรงเรียนมหิดลวิทยานุสรณ์และโรงเรียนกำเนิดวิทย์ อย่างไรก็ตามมีโรงเรียนอื่นที่มีโครงการสนับสนุนวิทยาศาสตร์โดยเฉพาะด้วยในหมวดหมู่ย่อยที่เกี่ยวข้องดังนี้ 
หมวดหมู่:โรงเรียนในประเทศไทย
จุนสี

จุนสี หรือ คอปเปอร์(II)ซัลเฟต (Copper (II) sulphate) เป็นสารประกอบของทองแดง กำมะถันและออกซิเจน ที่มีสูตรทางเคมี CuSO4 เกลือจุนสีพบได้หลายรูปแบบตามจำนวนโมเลกุลน้ำที่ประกอบอยู่ในผลึก  จุนสีสะตุหรือจุนสีที่ปราศจากน้ำ (anhydrous) เป็นผงสีเทาขาว ขณะที่จุนสีที่พบได้บ่อยมีน้ำ 5 โมเลกุล (pentahydrate) มีสีฟ้าสด สารเคมีนี้ใช้ประโยชน์เป็นสารปราบวัชพืช สารกำจัดสัตว์และแมลงรบกวน สารฆ่าเชื้อรา 
ในตำรายาบางครั้งเรียกจุนสีว่ากำมะถันเขียว แต่เดิมผลิตจากน้ำฉีดแร่ในเหมืองทองแดง นำมาต้มให้น้ำระเหย ใช้เป็นยาถอนพิษ กัดหูดและโรคคุดทะราด ในภาษาไทยโบราณจะเรียกสีของจุนสีว่าสีเขียว 

**การเตรียม**
การเตรียมจุนสีด้วยวิธีทางไฟฟ้าใช้อิเล็กโทรดทองแดงทำปฏิกิริยากับกรดซัลฟิวริก
การผลิตจุนสีในเชิงอุตสาหกรรมทำได้โดยนำโลหะทองแดงไปทำปฏิกิริยากับกรดซัลฟิวริกเข้มข้น หรือนำคอปเปอร์ออกไซด์ไปทำปฏิกิริยากับกรดซัลฟิวริกเจือจาง

**อ้างอิง**
หมวดหมู่:ซัลเฟต
หมวดหมู่:สารประกอบทองแดง
อาราม

อาราม (monastery) คือสิ่งก่อสร้างหรือกลุ่มสิ่งก่อสร้างที่ใช้เป็นที่พักอาศัยและที่ทำงานของนักพรต ซึ่งอาจอยู่รวมกันเป็นกลุ่ม หรืออยู่โดดเดี่ยว เช่น ฤๅษี (hermit) 
ในทางตะวันตก (คริสต์ศาสนา) “อาราม” มาจากภาษาอังกฤษคำว่า “Monastery” ที่มีที่มาจากภาษากรีก “μοναστήριον”  - “monasterios” (จากคำว่า “μονάζειν'”  - “monazein” ที่แปลว่าอยู่ตามลำพัง) คำว่า “monastērion” ใช้เป็นครั้งแรกในคริสต์ศตวรรษที่ 1 ในบทที่สามของหนังสือ “On The Contemplative Life” เขียนโดยนักปรัชญาชาวยิวชื่อไฟโล
ศาสนาและปรัชญาต่าง ๆ ในโลกล้วนมีประเพณีการใช้ชีวิตอารามวาสีที่นักพรตหรือกลุ่มนักพรตที่มีความตั้งใจแน่วแน่ในการใช้ชีวิตเพื่อศาสนามารวมตัวกันเป็นชุมชน และก่อสร้างศาสนสถานและที่พำนักอาศัยที่แยกจากชุมชนของคฤหัสถ์ บริเวณที่เรียกว่าอารามปรากฏในหลายศาสนา เช่น อารามหรือวัดใน พุทธศาสนา คริสต์ศาสนา รวมไปถึงลัทธิขงจื๊อด้วย
ในศาสนาเกือบทุกศาสนาชีวิตภายในอารามจะปกครองโดยกฎที่วางขึ้นโดยเฉพาะสำหรับชุมชนของตนโดยเฉพาะ เช่น กฎการสวดมนต์และเวลาสวด, กฎการใช้ชีวิต และอื่น ๆ เช่นกฎว่าด้วยเพศของสมาชิก หรือกฎที่ห้ามการมีภรรยา หรือการห้ามมีสมบัติเป็นของตนเองเป็นต้น นอกจากนั้นกฎที่เกี่ยวกับความสัมพันธ์ของอารามกับอารามอื่นในกลุ่มเดียวกันหรือนอกกลุ่ม หรือกับชุมชนรอบข้างก็จะแตกต่างกันออกไป บางอารามก็เน้นการอยู่ร่วมกับชุมชนรอบข้างเช่นในการให้การศึกษาหรือบริการการรักษาพยาบาลหรือการสอนศาสนา แต่บางอารามก็เน้นการใช้ชีวิตที่แยกกันอย่างเด็ดขาดจากชุมชน

**อารามในพุทธศาสนา**
ไฟล์:Venuvana1.jpg|200px|thumb|right|ป่าไผ่ร่มรื่นในกลุ่มโบราณสถานวัดเวฬุวันมหาวิหาร
อารามในพุทธศาสนา ในภาษาบาลีเรียกว่าวิหาร ส่วนในประเทศไทย ลาว และกัมพูชาเรียกว่าวัด เป็นที่จำพรรษาของพระสงฆ์ ทั้งภิกษุและสามเณร ภิกษุณีและสามเณรีก็อาศัยในอารามเดียวกับภิกษุแต่ต้องจัดพื้นที่อาศัยแยกต่างหาก 
ตามพุทธประวัติระบุว่าวัดเวฬุวันมหาวิหาร เป็นอารามแห่งแรกในพุทธศาสนา เกิดจากพระเจ้าพิมพิสารแห่งแคว้นมคธทรงสดับพระธรรมเทศนาจากพระพุทธเจ้าแล้วมีพระราชศรัทธาจึงอุทิศป่าไผ่นอกพระนครราชคฤห์ถวายเป็นพุทธบูชา  ต่อมายังมีกษัตริย์และคหบดีนิยมสร้างวัดถวายในพุทธศาสนาอีก เช่น อนาถบิณฑิกเศรษฐีสร้างวัดเชตวันมหาวิหาร นางอัมพปาลีหญิงโสเภณีสร้างวัดอัมพปาลีวัน นางวิสาขาสร้างวัดบุพพาราม เป็นต้น

**อารามในคริสต์ศาสนา**
อารามนักบุญแคเธอริน
สำหรับอารามในคริสต์ศาสนามีขนาดแตกต่างกันไป ทั้งที่อยู่อาศัยขนาดเล็กของฤๅษีผู้อยู่โดดเดียว (hermit) หรือเป็นอารามของชุมชนนักพรต (Cenobium) ก็อาจจะเป็นสิ่งก่อสร้างหลังเดียวที่เป็นที่พำนักของนักพรตอาวุโสรูปหนึ่งกับนักพรตอีกสองสามรูปหรือชี ไปจนถึงกลุ่มสิ่งก่อสร้างขนาดใหญ่ที่เป็นที่พำนักของนักพรตเป็นจำนวนร้อยก็ได้ เช่น อารามออคเซนเฮาเซิน ประเทศเยอรมนี
ในภาษาอังกฤษคำว่า Monastery โดยทั่วไปแล้วใช้สำหรับกลุ่มสิ่งก่อสร้างของชุมนุมนักพรต และ “คอนแวนต์” มักจะใช้สำหรับกลุ่มสิ่งก่อสร้างของคณะนักบวชหญิงหรือชี ศาสนาอื่นๆ อาจจะใช้คำอื่นในการเรียกอารามตามแต่จะเหมาะสม
อารามคริสต์ศาสนาอาจจะมีวิธีหารายได้เลี้ยงตัวเองหลายวิธี เช่น การสร้างหรือผลิตและขายสินค้าที่มักจะเป็นสินค้าทางการเกษตรกรรมเช่นเนยแข็ง ไวน์ เหล้า เบียร์ หรือผลิตผลจากผลไม้เช่นแยม หรืออาจจะจากเงินบริจาค, จากรายได้ค่าเช่า, จากการลงทุน ในปัจจุบันอารามก็ปรับวิถีการดำเนินการให้เข้ากับโลกสมัยใหม่เช่นในการให้เช่าสถานที่สำหรับการสัมมนา ฝึกสมาธิ หรือโรงแรม หรือขายบริหารคอมพิวเตอร์ การบัญชี หรือการบริหารโรงเรียน วิทยาลัยหรือมหาวิทยาลัย เป็นต้น

**อ้างอิง**

**ดูเพิ่ม **
 ชีวิตอารามวาสี - ชีวิตอารามวาสีแบบศาสนาคริสต์ - คริสต์ศาสนสถาน - แอบบีย์
แม่แบบ:เหตุการณ์ปัจจุบัน/2552 มิถุนายน 13

* เกาหลีเหนือประกาศตอบโต้ในกรณีมติแห่งสหประชาชาติที่ 1874  (อัลจาซีรา)  (บีบีซี)- เกาหลีใต้ส่งทหารไปยังพรมแดนที่ติดกับเกาหลีเหนือ จากเหตุความตึงเครียดที่เพิ่มมากขึ้น  (Telstra Bigpond)
*มาห์มูด อาห์มาดิเนจาดถูกเลือกให้เป็นประธานาธิบดีของอิหร่านอีกสมัย แม้ว่าผู้นำฝ่ายค้าน มีร์ ฮอสเซน มูซาวี จะเรียกร้องให้นับคะแนนใหม่  (บีบีซี)
}
อารามฟงต์แน

อารามฟงต์แน (Abbaye de Fontenay) เป็นแอบบีย์ของคณะซิสเตอร์เชียนที่สมบูรณ์และเก่าแก่ที่สุดของยุโรป ตั้งอยู่ไม่ไกลจากเมืองมงบาร์ ประเทศฝรั่งเศส
อารามฟงต์แนก่อตั้งโดยนักบุญแบร์นาร์แห่งแกลร์โวในปี ค.ศ. 1118 เพียงสองสามปีหลังจากที่ออกจากอารามซีโต (Cîteaux Abbey) เพื่อไปก่อตั้งอารามแกลร์โว อารามตั้งอยู่ในป่าโปร่งขนาดย่อมราว 60 กิโลเมตรจากดีฌง (Dijon) และมารุ่งเรืองในคริสต์ศตวรรษที่ 12 และ 13 แม้ว่าฟงต์แนได้รับการพิทักษ์จากพระมหากษัตริย์ฝรั่งเศสแต่ก็มาถูกปล้นระหว่างสงครามร้อยปีและสงครามศาสนาของฝรั่งเศส ต่อมาฟงต์แนก็เสื่อมโทรมลง ครัวอาราม (refectory) ถูกรื้อทิ้งในปี ค.ศ. 1745 และมาปิดลงระหว่างการปฏิวัติฝรั่งเศส อารามเปลี่ยนเป็นโรงงานทำกระดาษจนถึงปี ค.ศ. 1902 ส่วนใหญ่โดยตระกูลมงกอลฟีเย (Montgolfier) 
เอดัวร์ แอนาร์ซื้อแอบบีในปี ค.ศ. 1905 และทำการบูรณปฏิสังขรณ์ นอกจากครัวที่ถูกรื้อไปแล้ว อารามฟงต์แนก็ยังมีสิ่งก่อสร้างดั้งเดิมอื่น ๆ เกือบครบถ้วนที่รวมทั้งตัวโบสถ์หลัก หอพัก ระเบียงฉันนบถ หอประชุมนักบวช ห้องร้อน (caldarium) เรือนเลี้ยงนกพิราบ (dovecote) และโรงตีเหล็ก สถาปัตยกรรมที่กล่าวมาเป็นแบบโรมาเนสก์ ต่อมาก็มีการสร้างที่พำนักของอธิการอารามและสถานพยาบาล
อารามฟงต์แนได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981

**อ้างอิง**

**ดูเพิ่ม**
 แอบบีย์- มรดกโลก- อาราม- คริสต์ศาสนสถาน

**แหล่งข้อมูลอื่น**

**ระเบียงภาพ**
ไฟล์:Dehio 191 Fontenay.png|แผนผังตัวโบสถ์
ไฟล์:Abbaye de Fontenay - Abbatiale.JPG|ภายในตัวโบสถ์
ไฟล์:AbbayeFontenay-ViergeEnfant.jpg|ภายในตัวโบสถ์
ไฟล์:Cloister%2C_Fontenay_Abbey%2C_Marmagne%2C_France.JPG|ระเบียงฉันนบถ
ไฟล์:Fontenay_Abbey%2C_Marmagne.JPG|ตัวโบสถ์และเรือนเลี้ยงนกพิลาบ
ไฟล์:Abbaye de Fontenay.JPG|เรือนเลี้ยงนกพิลาบ
ไฟล์:Southern side of dormitory and common room, Fontenay Abbey, Marmagne.JPG|ด้านใต้ขอหอพักและห้องสาธารณะ
ไฟล์:Fontenay le dortoir.jpg|ภายในหอพัก
ไฟล์:Cloister, Fontenay Abbey (4); Marmagne, 10-30-06.JPG|ระเบียงฉันนบถ
ไฟล์:Forge, Fontenay Abbey, Marmagne.JPG|โรงตีเหล็ก
หมวดหมู่:อารามคริสต์ในประเทศฝรั่งเศส
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในจังหวัดโกต-ดอร์
หมวดหมู่:อนุสรณ์สถานทางประวัติศาสตร์แห่งฝรั่งเศส
จุดตัดกลางโบสถ์

ไฟล์:Vierung.svg|thumb|280px|แผนผังคริสต์ศาสนสถานที่แสดง “จุดตัด” เป็นสีเทา
จุดตัด (crossing) ในคริสต์ศาสนสถานคือจุดที่ช่องทางเดินกลางตัดกับแขนกางเขนของวัดที่มีผังเป็นรูปกางเขน
ถ้าเป็นวัดตั้งตามหลักตะวันตก-ตะวันออกโดยเฉพาะวัดแบบโรมาเนสก์ และกอธิค) แล้ว “จุดตัด” ก็จะเป็นจุดที่เป็นทางไปสู่ช่องทางเดินกลางทางตะวันตก (ด้านหน้าวัด) มุขข้างโบสถ์เหนือและใต้ และบริเวณร้องเพลงสวดทางตะวันออก
เหนือกางเขนบางครั้งก็จะมีหอหรือโดม หอจุดตัดเป็นสิ่งที่นิยมสร้างกันในสถาปัตยกรรมการก่อสร้างมหาวิหารของสถาปัตยกรรมกอธิคอังกฤษ เมื่อมาถึงสถาปัตยกรรมฟื้นฟูศิลปวิทยาสิ่งตกแต่งเหนือจุดตัดก็มักจะนิยมสร้างเป็นโดม หอเหนือจุดตัดอาจจะเป็น “หอโคม” (lantern tower) ที่ยกสูงขึ้นไปและเปิดข้างเพื่อให้แสงส่องลงมายังบริเวณจุดตัด
การที่จุดตัดเปิดออกไปทั้่งสี่ด้านทำให้น้ำหนักของหอหรือโดมเหนือจุดตัดหนักลงมาตรงมุมรอบหอหรือโดม ฉะนั้นการสร้างสิ่งก่อสร้างที่มั่นคงและสามารถรับน้ำหนักของหอได้โดยไม่พังทลายลงมาจึงขึ้นอยู่กับความสามารถของสถาปนิก เรื่องหอพังทลายลงมาเกิดขึ้นหลายครั้งในประวัติศาสตร์ ซึ่งอาจจะเกิดจากความทะเยอทะยานในการสร้างหอที่สูงใหญ่แต่หนักเกินกว่าที่โครงสร้างจะรับได้ หรือจากการทรุดของพื้นดินที่อยู่ภายใต้ตัวอาคาร หรือจากภัยธรรมชาติเช่นแผ่นดินไหวเป็นต้น

**อ้างอิง**

**ดูเพิ่ม**
 ช่องทางเดินกลาง - แขนกางเขน - แผนผังมหาวิหาร - สถาปัตยกรรมโรมาเนสก์ - สถาปัตยกรรมกอธิค- สถาปัตยกรรมการก่อสร้างมหาวิหารในยุโรปตะวันตก

**แหล่งข้อมูลอื่น**

**ระเบียงภาพ**
Image:Notre-dame-paris-top-facing-east.jpg|มณฑปเหนือจุดตัดที่มหาวิหารโนเทรอดามแห่งปารีส
File:Salisbury Cathedral.jpg|หอเหนือจุดตัดที่มหาวิหารซอลสบรี
Image:Cathedrale tourlanterne.jpg|มองขึ้นไปบนจุดตัดที่มหาวิหารโนเทรอดามแห่งรูออง
File:Laon cathedral notre dame interior 008.JPG|มหาวิหารโนเทรอดามแห่งลาอง
Image:York Minster Tower interior.jpg|มองตรงขึ้นไปบนจุดตัดที่มหาวิหารยอร์คที่เห็นแสงส่องเข้ามาจากหอโคม
หมวดหมู่:สถาปัตยกรรมคริสต์ศาสนสถาน
ภาษาเกเลาเขียว

ภาษาเกเลาเขียว (Green Gelao) มีผู้พูดในเวียดนาม 300 คน (พ.ศ. 2545) ในตำบลเยนมิญ โพลา และดองฟัน ส่วนใหญ่เริ่มเปลี่ยนไปพูดภาษาม้งหรือภาษาจีน ไม่สามารถเข้าใจกันได้กับภาษาเกเลาแดง จัดอยู่ในตระกูลภาษาขร้า-ไท กลุ่มขร้า สาขาเก-ชิ

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เกเลาเขียว
ภาษาบัฮนัร

ภาษาบัฮนัร มีผู้พูดในเวียดนาม 158,456 คน (พ.ศ. 2542) ในบริเวณที่สูงทางภาคกลาง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบัฮนัร

**อ้างอิง**

**แหล่งข้อมูลอื่น**
 date=2004
บัฮนัร
โช มัน-ย็อง

โชมันยอง
โช มัน-ย็อง (เกาหลี|조만영|Jo Man-Yeong,ค.ศ. 1776 - ค.ศ. 1846) เป็นขุนนางและเสนาบดีในราชสำนักของ ราชวงศ์โชซ็อน เขาเป็นผู้นำ ตระกูลโจแห่งพุงยาง ตระกูลเริ่มมีชื่อเสียงเมื่อสามารถผลักดัน ตระกูลคิมแห่งอันดง ที่มีอำนาจตั้งแต่การปกครองของ พระเจ้าซุนโจ ออกไปจากราชสำนัก อย่างไรก็ตาม ด้วยการเสียชีวิตของ โช มัน-ย็อง ในปี ค.ศ. 1846 การควบคุมอาณาจักรก็ตกไปอยู่ในมือของ ตระกูลคิมแห่งอันดง อีกครั้ง เขาเป็นพระบิดาของ พระนางซินจ็อง และ พระอัยกา (ตา) ของ พระเจ้าฮ็อนจง

**อ้างอิง**
หมวดหมู่:บุคคลในยุคราชวงศ์โชซ็อน
หมวดหมู่:ขุนนางเกาหลี
โช กวัง-โจ

130px
ภาพวาดของโช กวัง-โจ
โช กวัง-โจ (Jo Gwang-jo; 23 สิงหาคม 2025 - 10 มกราคม 2063) ขุนนางและนักปราชญ์หัวก้าวหน้าคนสำคัญในรัชสมัยพระเจ้าชุงจง ผู้เสนอให้พระเจ้าชุงจงปฏิรูปการปกครองแผ่นดินแต่ไม่สำเร็จและยังถูกประหารชีวิต

**ประวัติ**
โช กวัง-โจ เกิดเมื่อปี ค.ศ. 1482 ปีที่ 13 ในรัชกาล พระเจ้าซองจง เป็นขุนนางหัวก้าวหน้าที่พยายามปฏิรูปการปกครองแผ่นดิน ให้ดีขึ้นแต่กลับถูกเหล่าขุนนางซึ่งนำโดย ปาร์ควอนจง อัครมหาเสนาบดีทูลคัดค้านและใส่ความจึงทำให้ท่านและพรรคพวกถูกจับมาลงโทษและประทานน้ำฟู่จื่อจนสิ้นใจเมื่อปี ค.ศ. 1519 ในรัชกาล พระเจ้าจุงจง ขณะอายุได้เพียง 37 ปีแต่ก็ได้รับพระราชทานอภัยโทษในรัชสมัย พระเจ้าอินจง กษัตริย์องค์ต่อมา
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบัลลังก์จอมนาง
หมวดหมู่:ขุนนางเกาหลี
กระดี่ได้น้ำ

กระดี่ได้น้ำ ผลงานเพลงชุดที่ 3 ของ อัสนี-วสันต์ โดยอัลบั้มชุดนี้ มักจะเขียนรายชื่อผู้จัดทำโดยเขียนเป็นชื่อเล่นเสียส่วนใหญ่
อัลบั้มชุดนี้ ยังมีเพลงที่มีเนื้อหาต่อจากเพลง "บังอรเอาแต่นอน" จากชุดที่แล้ว คือเพลง "บังเอิญติดดิน" โดยมีเนื้อหาโยงกันโดยว่า
"เลิกงานชื่นใจ ย่องไปงัดกลอน
บังเอิญบังอร ตื่นนอนขึ้นมา"
และจะไปมีเนื้อหาต่อกันในเพลง "ยินดีไม่มีปัญหา" ในชุดต่อไป
นอกจากนี้ยังมีเพลง ร่ำไร ที่อัสนีเป็นคนเขียนคำร้องโดยใช้นามปากกาว่า "สุนิสา ศารวรรณ"

**รายชื่อเพลง==   

**ทีมงาน**
 โปรดิวเซอร์ – อัสนี โชติกุล, อัสนี โชติกุล & กฤษณ์ โชคทิพย์พัฒนา (เพลง กระดี่ได้น้ำ)- มิกซ์ดาวน์ – จอมนรงค์ วรบุตร, เอก- ซาวด์เอนจิเนียร์ – Stan Katayama- ร้องนำ, กีต้าร์ไฟฟ้า, กีต้าร์อะคูสติก, เบสกีต้าร์ – อัสนี โชติกุล- ร้องนำ, กีต้าร์ไฟฟ้า, กีต้าร์อะคูสติก, เบสกีต้าร์-วสันต์ โชติกุล- ประสานเสียง – กัลยารัตน์ วารณะวัฒน์, สีส้ม เอี่ยมสรรพางค์, กฤษณ์ โชคทิพย์พัฒนา, กีรติ พรหมสาขา ณ สกลนคร- เปียโน, ซินธิไซเซอร์, สตริง – อภิไชย เย็นพูนสุข- แซ็กโซโฟน – ธนิสร์ ศรีกลิ่นดี (เพลง ทนไม่ได้)- กลอง – กรเณศร์ วสีนนท์ (เพลง วีณาแกว่งไกว)- โปรแกรมกลอง-เอกมันต์ โพธิ์พันธุ์ทอง (Uncredit)- ซีเควนเซอร์ โปรแกรมเมอร์ – กฤษณ์ โชคทิพย์พัฒนา, พงษ์พรหม สนิทวงศ์ ณ อยุธยา- สถานที่บันทึกเสียงและมิกซ์ดาวน์ – คาราบาว (เซ็นเตอร์สเตจ) สตูดิโอ - ก.พ. 31
หมวดหมู่:อัลบั้มเพลงไทยในปี พ.ศ. 2531
หมวดหมู่:อัลบั้มเพลงของอัสนี-วสันต์
หมวดหมู่:อัลบั้มเพลงของค่ายจีเอ็มเอ็ม แกรมมี่
ไอ้แมงปอแมน ฮีโร่ซุปเปอร์รั่ว

ไอ้แมงปอแมน ฮีโร่ซุปเปอร์รั่ว เป็นภาพยนตร์แนวตลกล้อเลียนหนังแนวซูปเปอร์ฮีโร่ดัง ๆ หลายเรื่องโดยเนื้อเรื่องเล่าถึง ริค หนุ่มน้อยหน้าละอ่อนจอมซุ่มซ่ามที่แอบชอบสาวน้อยที่ชื่อว่า จิลล์ ถูกบังเอิญโดนแมลงปอในห้องวิทยาศาสตร์กัดจึงทำให้เขามีพลังเหนือมนุษย์เพื่อคอยปราบเหล่าร้าย
แต่เพราะความซุ่มซ่ามของเขาจึงทำให้เกิดเรื่องฮา ๆ ขึ้นมาอีกเป็นขบวน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ตลก
หมวดหมู่:ภาพยนตร์ซูเปอร์ฮีโรตลก

**นักแสดง**
 เดรก เบล รับบท ริค ไรเกอร์ / ไอ้แมลงปอแมน
** แซม โคแฮน รับบท ริค ไรเกอร์ วัยเด็ก- ซาร่า แพ็ตตัน รับบท จิลล์ จอห์นสัน หญิงสาวคนรักของริค- คริสโตเฟอร์ แม็คโดนันด์ รับบท ลู แลนเดอร์ส / โฮกัสลาส ศัตรูของไอ้แมลงปอแมน- เลสลี นีลเซน รับบท อัลเบิร์ต ไรเกอร์ ลุงที่ตายไปแล้วของริค- เควิน ฮาร์ต รับบท เทรย์ เพื่อนของริค- มาริออน รอสส์ รับบท ลูซิลล์ ไรเกอร์ ป้าที่ตายไปแล้วพร้อมกับลุงอัลเบิร์ตของริค- ไรอัน แฮนเชน รับบท แลนซ์ แลนเดอร์ส บุตรชายของลู แลนเดอร์ส- โรเบิร์ต จอย รับบท สตีเฟน ฮอว์กิง นักวิทยาศาสตร์ของโรงเรียนไฮสคูล- Brent Spiner รับบท ดร. สตอร์ม- Jeffrey Tambor รับบท Dr. Whitby- เทรซี มอร์แกน รับบท ศาสตราจารย์ซาเวียร์- เรจิน่า ฮอลล์ รับบท นางซาเวียร์ ภรรยาที่แยกทางการของซาเวียร์
*พาเมลา แอนเดอร์สัน รับบท ตัวละครที่แถกรับเชิญ อินวิชิเบิ้ล เกิร์ล
*ไซมอน เร็กซ์ รับบท ตัวละครที่แถกรับเชิญ ฮิวแมนทอร์ช- Craig Bierko รับบท ตัวละครที่แถกรับเชิญ วูล์ฟเวอรีน
*Robert Hays รับบท ไบลน์ ไรเกอร์ พ่อที่ตายไปแล้วของริค
*นิโคล ซัลลีแวน รับบท จูเลีย ไรเกอร์ แม่ที่ตายไปแล้วของริค- มาริซ่า ลอเรน รับบท ตัวละครแถกรับเชิญ สตอร์ม- ไมลส์ ฟิชเชอร์ รับบท ตัวละครที่แถกรับเชิญในคลิปเป็นคนดัง ทอม ครูซ
วิ่งสุดฟ้า ด้วยหัวใจอันยิ่งใหญ่

วิ่งสุดฟ้า ด้วยหัวใจอันยิ่งใหญ่ (각설탕, Lump Sugar) เป็นภาพยนตร์เกาหลีที่ออกฉายในปี ค.ศ. 2006 โดยเล่าถึง ซีอุน เด็กสาวยากจนและกำพร้าแม่จากฟาร์มเลี้ยงม้า โดยเธอมี ธันเดอร์ เป็นม้าตัวโปรด แต่แล้วชีวิตของเธอแทบพังทลายเมื่อรู้ว่าธันเดอร์กลับถูกขายให้คนอื่น 2 ปีผ่านไปทั้งสองกลับมาพบกันใหม่อีกครั้ง และได้ร่วมสร้างปาฏิหาริย์ในการแข่งขันให้เกิดขึ้น
หมวดหมู่:ภาพยนตร์ที่ออกฉายในปี พ.ศ. 2549
วิ่งสู้ฟัด 2

วิ่งสู้ฟัด 2 (อังกฤษ:Police story 2) เป็นภาพยนตร์แนวแอกชั่น-ตลก ภาคต่อจาก วิ่งสู้ฟัด ออกฉายเมื่อวันที่ 20 สิงหาคม ค.ศ. 1988 นำแสดงโดย เฉินหลง,จาง ม่านอวี้ ซึ่งเรื่องนี้เป็นภาพยนตร์ภาคสองในภาพยนตร์ซีรีส์ชุด วิ่งสู้ฟัด โดยมีภาพยนตร์ภาคต่อคือ วิ่งสู้ฟัด 3

**เนื้อเรื่องย่อ**
แทนที่จะได้รับความดีความชอบที่จับตัวเจ้าพ่อค้ายาอย่างจูถาวได้ เฉินเจียจี๋กลับโดนย้ายไปเป็นตำรวจจราจรเพราะบ้าระห่ำของเขาในการจับกุมจูถาวทำให้กรมตำรวจต้องจ่ายค่าเสียหายที่เกิดขึ้นทั้งหมด แต่หลังจากการระเบิดที่ห้างสรรพสินค้า เจียจี๋ถูกเรียกตัวกลับมาทำงานในหน่วยอีกครั้ง เพราะการระเบิดในครั้งนี้เป็นฝีมือของคนร้ายที่ต้องให้เฉินเจียจี๋เท่านั้นจัดการ

**แหล่งข้อมูลอื่น**
 0095403- 128249- police_story_2-  Cropping aspect ratio on HKL DVD from Cinedie-  DVD Comparison from Rewind-  Asian DVD Guide Discussion date=2007-03-11 
หมวดหมู่:เฉินหลง
หมวดหมู่:ภาพยนตร์ฮ่องกงที่ออกฉายในปี พ.ศ. 2531
หมวดหมู่:ภาพยนตร์ฮ่องกง
หมวดหมู่:ภาพยนตร์กังฟู
หมวดหมู่:ภาพยนตร์ภาษาจีนกวางตุ้ง
แม่แบบ:ราชวงศ์ฮับส์บรูก์(สเปน ตราพระเจ้าชาลส์ที่ 1 แห่งสเปน)

หมวดหมู่:แม่แบบ:ราชวงศ์ฮาพส์บวร์ค
พลาสมา (ฟิสิกส์)

หลอดไฟพลาสมา แสดงปรากฏการณ์ที่ซับซ้อนบางประการ รวมทั้งปรากฏการณ์ "ฟิลาเมนเตชั่น" (filamentation)
พลาสมา ในทางฟิสิกส์และเคมี คือ แก๊สที่มีสภาพเป็นไอออน และมักจะถือเป็นสถานะหนึ่งของสสาร การมีสภาพเป็นไอออนดังกล่าวนี้ หมายความว่า จะมีอิเล็กตรอนอย่างน้อย 1 ตัว ถูกดึงออกจากโมเลกุล ประจุไฟฟ้าอิสระทำให้พลาสมามีสภาพการนำไฟฟ้าเกิดขึ้น 
สถานะที่ 4 ของสสารนี้ มีการเอ่ยถึงครั้งแรก โดยเซอร์ วิลเลียม ครูกส์ (Sir William Crookes) เมื่อค.ศ. 1879 และในปี ค.ศ. 1928 นั้น เออร์วิง แลงเมียร์ (Irving Langmuir) คิดคำว่าพลาสมา (plasma) ขึ้นมาแทนสถานะของสสารนี้เนื่องจากเขานึกถึงพลาสมาของเลือด
พลาสมาจัดได้ว่าเป็นสถานะที่ 4 ของสสาร เนื่องจากมีลักษณะเฉพาะที่แตกต่างไปจากสถานะอื่นอย่างชัดเจน พลาสมาประกอบด้วยอนุภาคที่มีประจุทั้งประจุบวกและลบ ในสัดส่วนที่ทำให้ประจุสุทธิเป็นศูนย์ การอยู่รวมกันของอนุภาคเหล่านี้เป็นแบบประหนึ่งเป็นกลาง (quasineutral) ซึ่งหมายความว่าอิเล็กตรอนและไอออนในบริเวณนั้น โดยรวมแล้วมีจำนวนเท่า ๆ กัน  และแสดงพฤติกรรมร่วม (collective behavior)
พฤติกรรมร่วมนี้หมายถึง การเคลื่อนที่ของอนุภาคในพลาสมา ไม่เพียงแต่จะขึ้นอยู่กับเงื่อนไขในบริเวณนั้น ๆ เท่านั้น แต่เป็นผลโดยรวมจากพลาสมาส่วนใหญ่ มากกว่าจะเป็นผลมาจากการชนกันของอนุภาคที่อยู่ใกล้เคียงกัน เนื่องจากอนุภาคในพลาสมาที่สถานะสมดุล จะมีการสั่นด้วยความถี่ที่สูงกว่าความถี่ในการชนกันของอนุภาค 2 ตัวที่อยู่ใกล้กัน ดังนั้นอาจกล่าวได้ว่าพฤติกรรมร่วมนี้เป็นพฤติกรรมที่กลุ่มพลาสมาแสดงออกมาร่วมกัน
พลาสมาสามารถเกิดได้โดย การให้สนามไฟฟ้าปริมาณมากแก่ก๊าซที่เป็นกลาง เมื่อพลังงานส่งผ่านไปยังอิเล็กตรอนอิสระมากพอ จะทำให้อิเล็กตรอนอิสระชนกับอะตอม และทำให้อิเล็กตรอนหลุดออกจากอะตอม กระบวนการนี้เรียกว่ากระบวนการแตกตัวเป็นไอออน (ionization) ซึ่งจะเกิดขึ้นอย่างรวดเร็ว ทำให้จำนวนอิเล็กตรอนที่หลุดออกมานี้เพิ่มจำนวนขึ้นอย่างมากซึ่งจะทำให้ก๊าซแตกตัวและกลายเป็นพลาสมาในที่สุด พลาสมามีความแตกต่างจากสถานะของแข็ง สถานะของเหลว และสถานะก๊าซ โดยมีเงื่อนไข 3 ประการ ในเรื่องดังต่อไปนี้คือ ความยาวคลื่นเดอบาย จำนวนอนุภาค และความถี่พลาสมา ซึ่งทำให้พลาสมามีความจำเพาะเจาะจงที่แตกต่างจากสถานะอื่นออกไป 
หมวดหมู่:ฟิสิกส์พลาสมา
หมวดหมู่:ฟิสิกส์
หมวดหมู่:เคมี
หมวดหมู่:วัฏภาคของสสาร
หมวดหมู่:หลักการสำคัญของฟิสิกส์
พระยาศรีเทพาหูราช

พระศรีเทพาหูราช หรือ พระศรีราชโอรส พระราชวงศ์เชื้อสายราชวงศ์สุพรรณภูมิครึ่งราชวงศ์พระร่วงที่ได้ปกครองกรุงสุโขทัยในช่วงเวลาหนึ่ง เชื่อว่าพระองค์เป็นพระราชบิดาของสมเด็จพระอินทราชาหรือเจ้านครอินทร์ แต่นักประวัติศาสตร์บางท่านก็เชื่อว่าพระองค์คือสมเด็จพระอินทราชา

**พระราชประวัติ**
พระศรีเทพาหูราชเป็นพระโอรสของสมเด็จพระบรมราชาธิราชที่ 1 (ขุนหลวงพะงั่ว)กษัตริย์แห่งกรุงศรีอยุธยา กับพระมหาเทวีซึ่งเป็นพระขนิษฐาของพระมหาธรรมราชาที่ 1 (พญาลิไท) ทรงได้รับเชื้อสายราชวงศ์สุพรรณภูมิจากพระราชบิดาและเชื้อสายราชวงศ์พระร่วงจากพระมารดา 
ในสมัยที่สมเด็จพระบรมราชาธิราชเสด็จไปตีอาณาจักรสุโขทัยแตก ทรงย้ายราชธานีของสุโขทัยไปอยู่ที่เมืองสองแควและให้พระมหาธรรมราชาที่ 2 ทรงปกครองในฐานะเมืองประเทศราชของกรุงศรีอยุธยา ให้พระมหาเทวีปกครอง
เมืองสุโขทัยในพ.ศ. 1922

**ครองเมืองสุโขทัย**
พระศรีเทพาหูราชทรงปกครองเมืองสุโขทัยในพ.ศ. 1924หลังจากพระมหาเทวีสิ้นพระชนม์ แต่เนื่องด้วยพระศรีเทพาหูราชทรงเป็นเชื้อสายราชวงศ์สุพรรณภูมิ ขุนางชาวสุโขทัยหลายกลุ่มจึงไม่พอใจ พระองค์จึงไปขอร้องให้แม่นมเทดซึ่งเป็นแม่นมของพระองค์ไปของร้องให้พนมไสดำสามีของนางซึ่งบวชอยู่ที่วัดช้างล้อมให้สึกมาช่วยราชการพระองค์ เพราะว่าพนมไสดำนั้นเป็นขุนนางผู้ใหญ่ในสมัยพระมหาธรรมราชาที่ 1และเป็นที่นับถือกันทั่วไปเหตุการณ์ในสุโขทัยจึงสงบลง

**จากสุโขทัย**
เมื่อพ.ศ. 1931 สมเด็จพระราเมศวรทรงแย่งชิงบัลลังก์จากสมเด็จพระเจ้าทองลันทำให้ราชวงศ์อู่ทองกลับมามีอำนาจในกรุงศรีอยุธยาอีกครั้งทำให้ฐานอำนาจของราชวงศ์สุพรรณภูมิสั่นคลอนพระศรีเทพาหูราชจึงเสด็จออกจากเมืองสุโขทัยไปปกครองเมืองสุพรรณบุรีจนกระทั่งสิ้นพระชนม์สมเด็จพระอินทราชาพระโอรสของพระองค์จึงได้ครองเมืองสุพรรณบุรีต่อ

**พงศาวลี**

**ดูเพิ่ม**
ขุนหลวงพะงั่ว
*เจ้านครอินทร์
หมวดหมู่:ราชวงศ์สุพรรณภูมิ
ระบบประสาทพาราซิมพาเทติก

Autonomic nervous system innervation, showing the sympathetic and parasympathetic (craniosacral) systems, in red and blue, respectively
ระบบประสาทพาราซิมพาเทติก (Parasympathetic nervous system) เป็นหนึ่งในสองระบบหลักของ ระบบประสาทอัตโนมัติ เส้นประสาทในระบบพาราซิมพาเทติก  คือเส้นประสาทที่มาจากบริเวณเหนือไขสันหลัง คือบริเวณที่เป็นสมองส่วนกลาง และเมดัลลาออบลองกาตา และเส้นประสาทที่มาจากบริเวณต่ำ
ระบบประสาทพาราซิมพาเทติกเป็นระบบประสาทอัตโนมัติซึ่งมีหน้าที่ควบคุมกิจกรรมใต้สำนึกต่าง ๆ ของร่างกายและอวัยวะ โดยเฉพาะอย่างยิ่งกิจกรรมเกี่ยวกับการพักผ่อน การย่อยอาหาร การปัสสาวะและถ่ายอุจจาระ การหลั่งน้ำตา รวมไปถึงการตื่นตัวหรือมีอารมณ์ทางเพศ.  ระบบประสาทประเภทนี้มีลักษณะการทำงานคู่ขนานไปกับระบบประสาทซิมพาเทติก ซึ่งรับผิดชอบต่อการปลุกเร้าหรือเตรียมร่างกายให้ตอบสนองต่อสถานการณ์ฉุกเฉิน เพื่อให้ต่อสู้หรือหนี (fight or flight) ในภาวะคับขัน.  ชื่อของระบบประสาทพาราซิมพาเทติก จึงหมายถึง ระบบประสาทที่วิ่งหรือทำงานคู่ขนาน ("para" เป็นคำอุปสรรคภาษากรีกแปลว่า "ขนานไปกับ") กับระบบประสาทซิมพาเทติก.    
หมวดหมู่:ระบบประสาทอัตโนมัติ
วิกิพีเดีย:ปล่อยวางกฎทั้งหมด

หากคุณพบว่านโยบายของวิกิพีเดียขัดขวางการพัฒนาหรือบำรุงรักษาวิกิพีเดีย จงปล่อยวางกฎทั้งหมดเสีย

**ดูเพิ่ม**
 วิกิพีเดีย:ขอให้กล้าแก้ไขบทความ
 อรรถาธิบาย - วิกิพีเดีย:"ปล่อยวางกฎทั้งหมด" หมายความว่า?
หมวดหมู่:นโยบายวิกิพีเดีย
หมวดหมู่:ข้อมูลวิกิพีเดียเบื้องต้น